Ինֆորմացիոն Տեխնոլոգիաների Ձեռնարկությունների Միությունը Հայաստանի Ռոբոտների Բաց Առաջնության /ԱրմՌոբոտիքս/ շրջանակներում 2012թ.-ին հայտարարում է «Անօդաչու թռչող սարքեր» մրցույթը: Մրցույթի շրջանակներում մասնակիցները պետք է նախագծեն ու պատրաստեն այնպիսի թռչող սարքեր /ռոբոտներ/, որոնք թռիչքի ընթացքում կուսումնասիրեն տարածքը, կհասկանան տարածքի վրայի նշանները, որոնց միջոցով կկարողանան տեղորոշվել, առցանց կուղարկեն պատկերներ, կգտնեն հատուկ նշանատեղը, նշանատեղին կնետեն մինչև 300 գր. բեռ և կվերադառնան մեկնարկային տեղամաս: